诗词查询
狂僧挥翰狂且逸,独任天机摧格律。龙虎惭因点画生,
雷霆却避锋芒疾。鱼笺绢素岂不贵,只嫌局促儿童戏。
粉壁长廊数十间,兴来小豁胸襟气。长幼集,贤豪至,
枕糟藉麹犹半醉。忽然绝叫三五声,满壁纵横千万字。
吴兴张老尔莫颠,叶县公孙我何谓。如熊如罴不足比,
如虺如蛇不足拟。涵物为动鬼神泣,狂风入林花乱起。
殊形怪状不易说,就中惊燥尤枯绝。边风杀气同惨烈,
崩槎卧木争摧折。塞草遥飞大漠霜,胡天乱下阴山雪。
偏看能事转新奇,郡守王公同赋诗。枯藤劲铁愧三舍,
骤雨寒猿惊一时。此生绝艺人莫测,假此常为护持力。
连城之璧不可量,五百年知草圣当。
伴壮丁骑秧马出,看儿童放纸鸢嬉。
老无忧责庸非福,身是神仙不知知。
父老何自来,花枝袅长红。
洗盏拜马前,请寿使君公。
前年无使君,鱼鳖化儿童。
举鞭谢父老,正坐使君穷。
穷人命分恶,所向招灾凶。
水来非吾过,去亦非吾功。
良匠曾陶莹,多居笔砚中。一从亲几案,常恐近儿童。
卓立澄心久,提携注意通。不应嫌器小,还有济人功。
山人视我画虎图,邀我为作《画虎行》。
我生城郭不识虎,向来浪说真无凭。
自从谪居傍夷落,时惊夜啸风生壑。
似闻行旅遭搏食,往往白骨撑丛保
朝来击鼓驱猎徒,於菟中箭人欢呼。
儿童奔走我亦俱,近前谛视摩其须。
初观据地疑未死,金睛荧荧吻血紫。
却归更与展图看,意态狰狞宛相似。
画手尔何人?谁遣为此笔?丹青浅事何足问,物理试思堪
太息。
我闻太平世,野兽恒避人。
吁嗟猛虎今为群,渡河无复逢刘昆。
黄公赤刀伥鬼窃,裴旻李广俱澌灭。
书生徒手无寸铁,对面空令双眦裂。
还君画,为君歌,道上虎迹今转多。
蜘蛛天下足,巴蜀就中多。缝隙容长踦,虚空织横罗。
萦缠伤竹柏,吞噬及虫蛾。为送佳人喜,珠栊无奈何。
网密将求食,丝斜误著人。因依方纪绪,挂罥遂容身。
截道蝉冠碍,漫天玉露频。儿童怜小巧,渐欲及车轮。
稚子怜圆网,佳人祝喜丝。那知缘暗隙,忽被啮柔迹
毒腠攻犹易,焚心疗恐迟。看看长祆绪,和扁欲涟洏。
买看山水兴犹清,闲逐儿童楼上行。
窗外钟声大别寺,杯中堞影汉阳城。
蜂连建业何曾断,浪接潇湘总未平。
小艇犯涛如履地,果然水战利南兵。
禅榻萧然丈室空,薰销火冷闭门中。
光阴又似烛见跋,学问只如船逆风。
一岁临分惊老大,五更相守笑儿童。
休言四十明朝过,看取霜髯六十翁。
泽国梅雨余,衰年困蒸溽。
高堂磨新塼,颇觉利腰足。
松根百尺井,两绠飞净渌。
流觞聚儿童,一笑为捧腹。
清风信可御,刚气在岩麓。
始知共此世,物外无三伏。
长歌入云去,不待弦管逐。
西湖真西子,烟树点眉目。
涛沙少酝籍,高浪翻雪屋。
俯仰拊四海,百世飞鸟速。
远追钱氏余,近吊祖侯躅。
吾生如寄耳,寸晷轻尺玉。
谁似刘将军,逸韵谢边幅。
千言一挥手,五车不再读。
春岩彩鸡舞,月峡哀猿哭。
朝先鶗鴂起,暮与寒螀续。
我老废吟哦,赖君时击触。
従今事远览,发轫此幽谷。
清游得三昧,至乐谢五欲。
莫作狂道士,气压刘师服。
发犹半黑脸常红,老健应无似放翁。
烹野八珍邀父老,烧穷四和伴儿童。
剪纱新制簪花帽,乞竹宽编养鹤笼。
巢许夔龙竟谁是,请君下语勿匆匆。
大谢文经长公,观妙有广之风。
君今玄文白首,肯夸乡里儿童。
儿童随笑放翁狂,又向湖边上野航。
鱼市人家满斜日,菊花天气近新霜。
重重红树秋山晚,猎猎青帘社酒香。
邻曲莫辞同一醉,十年客里过重阳。
晚来侧侧清寒,冻云万里回飞鸟。故园梦断,单于吹罢,房栊易晓。西帝神游,万妃缟袂,相看一笑。泛扁舟乘兴,蹇驴觅句,山阴曲、霸陵道。舞态随风窈窕。任穿帘,儿童休扫。洛阳高卧,萧条门巷,悄无人到。供断诗愁,夜窗还共,陈编相照。念寒梅映水,匀妆弄粉,与谁争好。
容斋平日,一身用舍系安危。儿童走卒皆知。谁料鲈鱼江山,忽忆故山薇。任西风别酒,月正圆时。性斋有诗。道扫舍,待吾归。二老相招如此,公论畴依。人生行乐,对佳水佳山何必归。公笑曰、归去来兮。
先生受用晚萧然,日晏厨荒突未烟。
说与儿童休懒觅,摘来丹实可加笾。
唤扁舟载酒,直转过、水门东。正十里平湖,烟光淡淡,雨气蒙蒙。回头二三名老,望衣冠、如在画图中。但得城头晚翠,何须席上春红。清樽旋拆白泥封。呼作白头翁。要与汝忘情,高歌一曲,痛饮千种。夕阳醉归扶路,尽从渠、拍手笑儿童。官事无穷未了,人生适意难逢。
江上雪,独立钓渔翁。箬笠但闻冰散响,蓑衣时振玉花空。图画若为工。云水暮,归去远烟中。茅舍竹篱依小屿,缩鳊圆鲫入轻笼。欢笑有儿童。
不知今夕何年,飞来五老峰头月。清辉无限,殷勤回照,岁寒苍雪。写入宫商,铺成纨素,尽情夸说。倚胡床老矣,若为消得,除却是,杯中物。自笑平生长客,正沉思、故林幽樾。儿童惊走,龙鸾杂沓,两山排闼。风雨萧萧,冰霜耿耿,相看高节。问此君学和,龙吟水底,几时成阕。
樵入千岩静,松含万籁寒。
儿童给行李,藜蓧对衣冠。
小槛聊防虎,时来即解鞍。
阿翁吹笛罢,怀昔泪相看。
武陵溪上栽桃花,儿童笑语成生涯。
当初避地不知远,渔郎惊问疑仙家。
年深忘却来时路,流水春风等闲度。
龙翔鹿走自兴亡,不到花开花落处。
江边雨暗蛮蓑湿,父老欲留留不得。
隔林鸡犬渐萧然,啼鸟一声溪水碧。